ตอนกินยาคุมแผงแรก28เม็ด ประจำเดือนจะมา 26-28 วันที่ 2-4ก.พ แล้ววันที่5ก.พ มีการหลั่งในค่ะ แต่ตอนนี้ก็กินแผงที่2แล้ว แต่ไม่ได้มีอะไรกันนะคะ อยากรู้ว่าจะต้องกินไปอีกกี่แผง หรือสามารถหยุดได้เลยเมื่อหมดแผงคะ ในกรณีไม่พร้อมมีน้อง
สวัสดีค่ะ หากทานยาคุมกำเนิดจนหมดแผงแรก และได้มีประจำเดือนมาแล้ว ก็แสดงว่าไม่ได้มีการตั้งครรภ์เกิดขึ้น และหากได้เริ่มทานยาคุมกำเนิดแผงที่ 2 ต่อทันทีเมื่อทานแผงแรกครบ ยาคุมก็จะออกฤทธิ์ในการป้องกันการตั้งครรภ์ได้อย่างต่อเนื่องค่ะอย่างไรก็ตาม หากจะไม่ได้มีเพศสัมพันธ์อีก หรือไม่ต้องการที่จะคุมกำเนิดแล้ว ก็สามารถหยุดทานยาคุมได้ทันทีที่ต้องการ และเมื่อหยุดทานยาแล้ว ประมาณ 2-4 วันหลังจากนั้น ก็จะมีเลือดออกมา คล้ายกับการที่เราทานยาคุมจนหมดแผงแต่หากคาดว่าจะยังมีเพศสัมพันธ์อีกในเดือนนี้ ก็ต้องทานยาคุมกำเนิดต่อไปเรื่อยๆ ค่ะ